stanford-oval/wikipedia huggingface dataset:
Liisa Pentti

| Liisa Pentti> Henkilötiedot |
| --- | --- |
Syntynyt: 22. elokuuta 1958 (ikä 66)
Ammatti:  tanssija, tanssinopettaja ja koreografi
Taiteilija
Aktiivisena:  1983–
Ala:  tanssitaide
Palkinnot
 Tanssitaiteen valtionpalkinto 
Liisa Pentti (s. 22. elokuuta 1958) on suomalainen tanssija, tanssinopettaja ja koreografi. Hän johtaa vuonna 2000 perustettua Liisa Pentti + Co -tanssiryhmää ja on ollut muun muassa Uuden tanssin keskuksen Zodiakin taiteellisessa toimikunnassa ja Sivuaskel-festivaalin johtoryhmässä.
Ura

Pentti suoritti vuonna 1981 valtiotieteen kandidaatin tutkinnon. Hänen pääaineen oli kansantaloustiede. Amsterdamin teatterikoulusta hän valmistui vuonna 1986. Hän opiskeli siellä modernin tanssin linjalla. Pentti valmistui vuonna 2010 tanssitieteen maisteriksi Teatterikorkeakoulusta.
Pentti on Uuden tanssin keskuksen Zodiakin merkittävimpiä kehittäjähahmoja. Hän toimi sen taiteellisen toimikunnan ja hallituksen jäsenenä 1987–2012. Pentti oli myös perustamassa Sivuaskel-festivaalia, jonka johtoryhmässä hän vaikutti vuodet 1996–2009.
Pentti perusti vuonna 2000 Liisa Pentti + Co -nimisen tanssiryhmän. Se tuottaa tanssiesityksien lisäksi erilaisia tanssitaiteen sisältöihin, sen pohdintaan ja artikulaatioon liittyviä seminaareja ja tapahtumia. Pentti on toiminut tanssiryhmänsä taiteellisena johtajana sen perustamisesta saakka.
Laihajärvi (Jämsä, Kuusjärvi)

| Laihajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°49′32″N, 24°56′36″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Kotaseen 
Järvinumero:  35.723.1.033
Mittaustietoja
Pinnankorkeus:  165,6 m  
Rantaviiva:  0,594 km  
Pinta-ala:  1,65 ha  
Saaria:  ei saaria 
 fiLaihajärvi 
Laihajärvi  on Keski-Suomessa Jämsässä Kuusjärven ja Ylä-Partalan lähellä sijaitseva järvi.
Maantietoa

Järven pinta-ala on 1,7 hehtaaria ja se on 250 metriä pitkä ja 100 metriä leveä. Se sijaitsee metsäisellä ylängöllä olevassa pienessä painaumassa Kuusjärven ja Ylä-Partalan kulmakuntien välissä. Järvellä ei ole kartan mukaan saaria ja se on autio. Järvelle ei johda myöskään tietä. Sen rantaviivan pituus on 600 metriä ja sen rannat ovat metsämaata.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Eväjärven valuma-alueeseen (35.723) se kuuluu. Järven vedenpinnan korkeus on 165,6 metriä mpy. Järveltä laskee koneellisesti perattu metsäoja Kotaseen, joka sijaitsee 24 metriä alempana. Laskuojan vesireitti laskee eteenpäin Kuusjärveen ja siitä edelleen Eväjärveen.
Lebesguen peitelause

Topologiassa Lebesguen peitelause kuuluu seuraavasti: Jos metrisen avaruuden (X,d) osajoukko A on kompakti ja D on A:n avoin peite, niin on olemassa sellainen λ>0, että jos  B\subset A ja  d(B)<\lambda , niin B sisältyy johonkin D:n jäseneen. Sanotaan, että λ on peitteen D Lebesguen luku.
Lewisin piirikunta (New York)

Lewisin piirikunta (engl. Lewis County) on Yhdysvaltojen New Yorkin osavaltiossa sijaitseva piirikunta. Sen väkiluku oli 26 296 vuonna 2019. Piirikunnan hallintokeskus on Lowvillen kunta. Piirikunta on perustettu vuonna 1805.
Aiheesta muualla

Kuvia tai muita tiedostoja aiheesta Lewisin piirikunta (New York) Wikimedia Commonsissa
Li Lingwei

Li Lingwei on seuraavien henkilöiden nimi:
Li Lingwei (s. 1964), kiinalainen sulkapalloilija
Li Lingwei (s. 1989), kiinalainen keihäänheittäjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Li Lingwei”, voi hakea sivunnimihaulla, laajalla sivunnimihaulla tai tekstihaulla.
Liu Xianying

Liu Xianying (kiin.: 刘显英; pinyin: Liú Xiǎnyīng; s. 8. heinäkuuta 1977 Jilin) on kiinalainen ampumahiihtäjä, joka on kilpaillut maailmancup-tasolla kaudesta 1997–1998 lähtien.
| Mitalit> Maa:   Kiina.Naisten ampumahiihto.MM-kilpailut  | Mitalit> Maa:   Kiina.Naisten ampumahiihto.MM-kilpailut  | Mitalit> Maa:   Kiina.Naisten ampumahiihto.MM-kilpailut  | Maa:   Kiina> Naisten ampumahiihto. |
| --- | --- | --- | --- |
|  Hopeaa | Hochfilzen 2005 | takaa-ajo |  |
Liu nousi sprintin viidenneltä sijalta takaa-ajon MM-hopealle Hochfilzenin MM-kilpailuissa 2005. Neljä sakkokierrosta ampunut Liu hävisi 17,9 sekuntia kilpailuun ykkösenä lähteneelle ja sen voittaneelle Saksan Uschi Dislille, joka niin ikään ampui neljä sakkokierrosta. Samoissa kisoissa Liu oli myös neljäs yhteislähdössä. Oberhofissa 2004 hän oli yhteislähdössä viidestoista ja Östersundissa 2008 seitsemäs. Pyeongchangissa 2009 hän oli sprintissä kolmastoista. Viestissä hän on ollut Kiinan joukkueen jäsenenä parhaimmillaan kuudes Anterselvassa 2007.
Olympialaisissa Liun parhaat sijoitukset ovat yhteislähdön seitsemäs sija Torinosta 2006 ja viestin niin ikään seitsemäs sija Naganosta 1998. Lisäksi hän on sijoittunut viestissä ja takaa-ajossa yhdeksänneksi sekä sprintissä 11:nneksi Torinossa 2006.
Maailmancupissa Liu on yltänyt neljä kertaa palkintosijalle, muttei kuitenkaan ole voittanut yhtään osakilpailua. Hän oli kaudella 2004–2005 toinen Hochfilzenin ja Ruhpoldingin takaa-ajokilpailuissa sekä kolmas Torinon sprintissä. Kaudella 2007–2008 hän sijoittui kolmanneksi Holmenkollenin takaa-ajossa. Maailmancupin kokonaiskilpailussa hän sijoittui kaudella 2004–2005 kuudenneksi.
Liisa Peltola

Liisa Liukkonen vuonna 1972.
Liisa Kaarina Peltola (ent. Veijalainen, o.s. Liukkonen, s. 4. huhtikuuta 1951 Piikkiö) on suomalainen suunnistaja ja maailmanmestari.
Peltola osallistui ensimmäisiin suunnistuksen MM-kilpailuihinsa vuonna 1970, jolloin hän oli henkilökohtaisella matkalla neljäskymmenes ja viestijoukkueen mukana viestissä neljäs. Vuoden 1972 MM-kisoissa viestijoukkue voitti MM-kultaa, henkilökohtaisella matkalla Peltola (tuolloin Veijalainen) oli kuudes. Sijoitus henkilökohtaisessa kilpailussa oli sama myös vuoden 1974 MM-kisoissa, jolloin viestijoukkue saavutti viidennen tilan. Vuoden 1976 Skotlannin MM-kisoissa Peltola voitti 24. syyskuuta henkilökohtaisella matkalla MM-kultaa ja saavutti kaksi päivää myöhemmin viestissä hopeaa. Kulta oli ensimmäinen suomalaisen suunnistajan MM-kisoissa voittama henkilökohtainen kultamitali. Kisojen jälkeen hän ilmoitti olevansa raskaana.
Peltola ja hänen tuolloinen puolisonsa ja valmentajansa Seppo Veijalainen saivat esikoisensa Mikon vuonna 1977. Tämän jälkeen Liisa Peltola pystyi palaamaan vielä suunnistuksen huipulle. Vuosien 1978 ja 1979 MM-kisoissa hän oli mukana kultaa voittaneessa viestijoukkueessa ja sijoittui henkilökohtaisessa kilpailussa hopealle. Vuoden 1981 MM-kisoissa viestistä tuli hopeaa ja henkilökohtaisesta kilpailusta seitsemäs tila. Peltola osallistui viimeisiin MM-kisoihinsa vuonna 1983, tuloksena oli kuudestoista tila henkilökohtaisessa kilpailussa.
PM-kisoissa Peltola voitti kultaa 1980 ja hopeaa 1975. Hän oli mukana myös 1973 PM-hopeaa voittaneessa viestijoukkueessa. SM-kisoista Peltolalla on neljä kultaa normaalimatkalla (1973, 1974, 1977 ja 1979) ja kaksi pitkällä matkalla (1978 ja 1979). Yösuunnistuksessa hän voitti kaksi kultamitalia (1974 ja 1978) sekä oli mukana viestin Suomen mestaruuden voittaneessa joukkueessa vuosina 1976, 1981, 1982 ja 1986.
Vuonna 2006 hänelle myönnettiin valtion Pro Urheilu -tunnustuspalkinto.
Urallaan Peltola edusti Piikkiön Karhua, Liedon Parmaa ja MS Parmaa.
Vuodesta 2012 Liisa Peltolan puoliso oli suunnistajana myös menestynyt Tuomo Peltola (1945–2021). Peltoloiden eksymiseen  vuonna 2015 päättyneestä hiihtoretkestä Norjassa tehtiin Otto Heikolan ohjaama vuonna 2019 valmistunut lyhytelokuva Vaeltajat, jossa Liisa Peltola saa pelastettua jo hypotermiaan vaipuneen miehensä.
Aiheesta muualla

Maailmanmestari Liisa Veijalainen. Ylen Elävä arkisto.
Soukola, Timo: / Veijalainen, Liisa (1951–) Kansallisbiografia-verkkojulkaisu (maksullinen).  30.7.2007. Helsinki:  Suomalaisen Kirjallisuuden Seura.
Lina Kačiušytė

| Mitalit> Maa:   Neuvostoliitto.Naisten uinti. Olympialaiset  | Mitalit> Maa:   Neuvostoliitto.Naisten uinti. Olympialaiset  | Mitalit> Maa:   Neuvostoliitto.Naisten uinti. Olympialaiset  | Maa:   Neuvostoliitto> Naisten uinti. |
| --- | --- | --- | --- |
|  Kultaa | Moskova 1980 | 200 m rintauinti |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Kultaa | Berliini 1978 | 200 m rintauinti |  |
Lina Kačiušytė (1. tammikuuta 1963 Vilna) on liettualainen entinen uimari ja olympiavoittaja, joka edusti urallaan Neuvostoliittoa. Hän voitti 200 metrin rintauinnin olympiakultaa Moskovan kesäolympialaisista vuonna 1980. Hänen voittoaikansa 2.29,54 oli uusi olympiaennätys.
Ura

Kačiušytė aloitti uinnin harrastamisen 10-vuotiaana vuonna 1973. Kačiušytėn ensimmäisenä valmentajana toimi vuoteen 1977 saakka Arvydas Gražiūnas, joka näki hänessä paljon potentiaalia ja kehitti sitä oikeaan suuntaan. Vuonna 1976 13-vuotias Kačiušytė kutsuttiin harjoittelemaan Neuvostoliiton nuorten maajoukkueeseen, ja jo vuotta myöhemmin hän siirtyi aikuisten puolelle. Vuonna 1978 hän oli jo valmis osallistumaan pitkän radan MM-kilpailuihin, jotka järjestettiin Länsi-Saksan Berliinissä.
Berliinissä 15-vuotias Kačiušytė hämmästytti kaikki jo 200 metrin rintauinnin alkuerissä rikkomalla joukkuetoverinsa Julija Bogdanovan maailmanennätysajan 0,3:lla sekunnilla. Matkan finaalissa Lina-näytös jatkui: hän otti ylivoimaiseen tapaan maailmanmestaruuden parantaen 1,7 sekuntia edellistä maailmanennätystään lukemiin 2.31,42. Hän kuitenkin menetti ennätyksensä seuraavan vuoden maaliskuussa, kun hänen maannaisensa Svetlana Varganova kohenteli sitä lukemiin 2.31,09.
Varganova ei kuitenkaan saanut pitää ennätystä kuin viikon, sillä 6. huhtikuuta 1979 Potsdamissa järjestetyissä Itä-Saksa-Neuvostoliitto -uintimaaottelussa Kačiušytė räväytti uusiksi ME-lukemiksi huimat 2.28,36; ensimmäisenä naisena alle kahden ja puolen minuutin. Ennätys säilyi voimassa yli kuusi vuotta; itäsaksalainen Silke Hörner rikkoi sen Leipzigissa kesäkuussa 1985.
Uransa tärkeimmän voiton Kačiušytė saavutti heinäkuussa 1980 Moskovassa voittamalla 200 metrin rintauinnin olympiakullan olympiaennätysajalla. Neuvostoliittolaiset ottivat kolmoisvoiton; Varganova sijoittui toiseksi vain seitsemän sadasosaa hävinneenä ja Bogdanova oli kolmas kolme sekuntia hävinneenä. Lina itse ja hänen valmentajansa Boris Zenov eivät pitäneet olympiakultaa hienoinpana mahdollisena, sillä Yhdysvaltojen järjestämän olympiaboikotin monia potentiaalisia mitaliehdokkaita kyseiselle matkalle oli joutunut jäämään kotiin.
Nykyisin Kačiušytė toimii kääntäjänä. Hän puhuu sujuvasti liettuaa, venäjää, englantia ja espanjaa. Vapaa-ajallaan hän toimii uintivalmentajana. Hänet valittiin vuonna 1998 International Swimming Hall of Famen jäseneksi.
Liu Yanhui

| Mitalit> Maa:  Kiina.Naisten jääkiekko.Aasian talvikisat  | Mitalit> Maa:  Kiina.Naisten jääkiekko.Aasian talvikisat  | Mitalit> Maa:  Kiina.Naisten jääkiekko.Aasian talvikisat  | Maa:  Kiina> Naisten jääkiekko. |
| --- | --- | --- | --- |
|  Pronssia | Aomori 2003 | naisten jääkiekko |  |
Liu Yanhui (kiin.: 刘延慧; pinyin: Liú Yánhuì; s. 20. kesäkuuta 1982 Heilongjiang, Kiina) on kiinalainen hyökkääjänä pelannut jääkiekkoilija. Hän pelasi Kiinan naisten jääkiekkomaajoukkueessa olympialaisten naisten jääkiekkoturnauksessa 2002 Salt Lake Cityssä. MM-kilpailuissa hän edusti maajoukkuettaan Kanadassa 2000, Yhdysvalloissa 2001, Kanadassa 2004 sekä Ruotsissa 2005.
Leslie Orgel

Leslie Eleazer Orgel (12. tammikuuta 1927 Lontoo – 27. lokakuuta 2007 San Diego) oli brittisyntyinen kemisti, joka toimi kemiallisen evoluution professorina Kalifornian yliopistossa. Hän tuli kuuluisaksi avustaan ligandikenttäteorian (ligand field theory) kehittämisessä. Teoria käsittelee kompleksiyhdisteiden rakenteita.
1970-luvulla Orgel ehdotti panspermiahypoteesin, jonka mukaan alkukantaisimmat elämänmuodot eivät syntyneet maassa vaan tulivat muualta meteoriittien mukana. Laslie Orgel synnytti elämän syntyyn liittyvissä tutkimuksissa melko kylmässä vetysyanidista puriineja. Orgel ja Stanley Miller ehdottivat, että ensimmäinen esielollinen ja itseään kahdentava systeemi olisi koostunut RNA:ta yksinkertaisemmasta PNA:sta (Peptide Nucleic Acid). Orgel kehitti myös kuuluisaksi lausahdukseksi nousseen ”Orgelin lain”: ”Evoluutio on viisaampi kuin sinä olet”.
Kirjassaan The Origins of Life Orgel kehitti määritelmän täsmennetty monimutkaisuus, joka kuvaa kriteeriä, joka erotti elävän elottomasta.
Julkaisut

Leslie E. Orgel, An Introduction to Transition-Metal Chemistry. The Ligand Field Theory, 1961
Leslie E. Orgel, The Origins of Life: Molecules and Natural Selection, 1973
Leslie E. Orgel and Stanley L. Miller, The Origins of Life on the Earth, 1974
Aiheesta muualla

Leslie Orgelin kotisivut (Arkistoitu – Internet Archive)
Lex-rakennus

| Lex-rakennus |
| --- | --- |
 Lex-rakennus Brysselissä.
Sijainti:  Rue de la Loi 145 Bryssel, Belgia
Rakennustyyppi:  käännöspalvelu
Valmistumisvuosi:  2007
Käyttäjä:  Euroopan unionin neuvoston pääsihteeristö
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Lex-rakennus on Euroopan unionin toiminnan keskeinen rakennus Brysselissä, Belgiassa. Rakennus toimii Euroopan unionin neuvoston pääsihteeristön käännöspalvelun päätoimipaikkana. Rakennus kokoaa yhteen kieliyksiköt, jotka vastaavat asiakirjojen kääntämisestä kaikille EU:n virallisille kielille. Näihin yksiköihin kuuluvat myös EU:n laajentumisen myötä liittyneiden uusien jäsenvaltioiden kieliyksiköt.
Arkkitehtuuri

Rakennuksen suunnittelusta vastasivat arkkitehdit M. Jaspers ja J. Eyers Leuvenista. Lex-rakennus on suunniteltu integroitumaan harmonisesti ympäristöönsä, mukaillen Euroopan komission Berlaymont-rakennuksen kaarevaa julkisivua. Rakennuksessa sijaitsee toimistoja, kokoussaleja, ravintola sekä pysäköinti-, varasto- ja arkistotilat.
Leon Basilier

Leon (Basse) Fredrik Basilier (27. helmikuuta 1920 Helsinki – 7. helmikuuta 2015 Helsinki) oli suomalainen kilpaveneilijä, joka oli 1950-luvulla menestyneimpiä suomalaisia moottoriveneurheilijoita.
Basilier kirjoitti alan artikkeleita Tekniikan Maailmaan.
Basilier oli Suomen Hitsausyhdistyksen kunniajäsen.
Aiheesta muualla

Leon Basilier: Moottoriveneet ja venemoottorit Suomessa ennen 30-lukua[vanhentunut linkki] (pdf)
Levine

Levine on muun muassa seuraavien henkilöiden sukunimi:
Adam Levine (s. 1979), yhdysvaltalainen muusikko, laulaja-lauluntekijä, tuottaja ja näyttelijä
Ian Levine (s. 1953), englantilainen lauluntekijä, musiikkituottaja ja DJ
Jack Levine (1915–2010), yhdysvaltalainen taidemaalari
James Levine (1943–2021), yhdysvaltalainen kapellimestari ja pianisti
Jesse Levine (s. 1987), kanadalainen tennispelaaja
Ken Levine (s. 1966), yhdysvaltalainen videopelisuunnittelija ja -tuottaja
Nigel Levine (s. 1989), brittiläinen pikajuoksija
Rachel Levine (s. 1957), yhdysvaltalainen pediatri ja professori, Yhdysvaltain apulaisterveysministeri
| --- | --- |
: Tällä täsmennyssivulla luetellaan henkilöitä, joilla on sama sukunimi.
Leon Balogun

Leon Balogun vuonna 2017.
Leon Aderemi Balogun (s. 28. kesäkuuta 1988 Länsi-Berliini, Saksa) on saksalaissyntyinen nigerialainen jalkapalloilija, joka pelaa puolustajana Queens Park Rangersissa ja Nigerian jalkapallomaajoukkueessa. Balogun on pelannut aiemmin Türkiyemspor Berlinissä, Hannover 96:ssa, Werder Bremenissä, Fortuna Düsseldorfissa, Darmstadt 98:ssa, Mainz 05:ssä, Brighton & Hove Albionissa ja Wigan Athleticissa ja Rangersissa.
Yksityiselämä

Leon Balogun syntyi Saksassa saksalaiselle äidille ja nigerialaiselle jorubataustaiselle isälle. Hän ei kuitenkaan osaa puhua joruban kieltä, koska hänen vanhempansa halusivat assimiloitua saksalaiseen kulttuuriin.
Leon Andreasen

| 0 | 1 | 2 |
| --- | --- | --- |
 Leon Andreasen (valkoisissa)
Henkilötiedot
Koko nimi: Leon Hougaard Andreasen
Syntymäaika: 23. huhtikuuta 1983 (ikä 41) 
Syntymäpaikka: Aidt, Tanska
Pelipaikka: Keskikenttäpelaaja
Pituus: 188 cm
Seura
Seura: Hannover 96
Junioriseurat
19??–1999 1999–2001: Hammel GF AGF Aarhus
Seurat
| Vuodet | Seura | O (M) |
| 2001–2005 2005–2008 2006–2007 2008- 2009- | AGF Aarhus SV Werder Bremen → 1. FSV Mainz 05 (loan) Fulham → Hannover 96 (laina) | 105 (17) 032 0(2) 015 0(4) 018 0(0) 000 0(0) |
Maajoukkue
| 2001–2002 2004 2002–2006 2007– | Tanska U19 Tanska U20 Tanska U21 Tanska | 006 0(0) 002 0(0) 023 0(6) 012 0(1) |
 Seurajoukkueuran tilastot kattavat vain kansalliset sarjat, päivitetty 29. joulukuuta 2008.  Maajoukkueuran tilastot päivitetty 29. joulukuuta 2008.
Leon Hougaard Andreasen (s. 23. huhtikuuta 1983 Aidt, Jutland) on tanskalainen jalkapalloilija, joka edustaa Saksan pääsarjassa pelaavaa joukkuetta Hannover 96. Hän on pelannut 12 ottelua Tanskan maajoukkueessa ja tehnyt niissä yhden maalin.
Aiheesta muualla

Fulham FC pelaajaprofiili (englanniksi)
Lapin yliopiston taiteiden tiedekunta

| Lapin yliopiston taiteiden tiedekunta |
| --- | --- |
Perustettu:  1990
Dekaani:  Satu Miettinen
Sijainti:  Rovaniemi,  Suomi
Sivusto:  https://www.ulapland.fi/FI/Yksikot/Taiteiden-tiedekunta/
Lapin yliopiston taiteiden tiedekunta (lyh. TTK) on elokuussa 1990 perustettu taideteollisen alan tiedekunta. Samalla se on alan ainoa yliopistollinen tiedekunta Suomessa.
Taustaa

Oulun kanssa käyty kilpailu taideopetuksen sijoituspaikasta päättyi loppuvuodesta 1989, jolloin eduskunta hyväksyi Lapin korkeakoululle oman taideosaston. Taiteiden tiedekunnan täyttäessä vuonna 2020 kolmekymmentä vuotta, sen todettiin kasvaneen kiinteäksi osaksi Lapin yliopiston koulutustarjontaa ja brändiä. Kolmessakymmenessä vuodessa tiedekunnan toiminta on vakiintunut ja painopiste muuttunut entistä kansainvälisemmäksi.
Opiskelijat, henkilökunta ja toimitilat

Tiedekunnassa on opiskelijoita noin 1 100 ja henkilökuntaa noin 100. Se vastaa taideteollisen alan yliopistokoulutuksesta Aalto-yliopiston taiteiden ja suunnittelun korkeakoulun kanssa. Tiedekunnan vanhin linja on kuvataidekasvatuksen koulutusohjelma. Tiedekunnan dekaanina toimi vuosina 2009–2017 kuvataidekasvatuksen professori Timo Jokela. Vuodesta 2018 dekaanina on toiminut professori Satu Miettinen.
Taiteiden tiedekunta toimi aiemmin pienteollisuustalossa linja-autoaseman lähellä. Vuonna 2006 valmistui arkkitehtitoimisto Juhani Kataisen suunnittelema uudisrakennus yliopiston päärakennuksen yhteyteen.
Tiedekuntaan yhdistettiin aikoinaan Rovaniemen taide- ja käsiteollisuusoppilaitos.
Taiteiden tiedekunnan koulutusohjelmien yhteisenä ainejärjestönä toimii Lapin yliopiston taideaineiden opiskelijat TAO ry.
Tutkinnot ja koulutusohjelmat

Tiedekunnassa voi suorittaa taiteen kandidaatin (180 op), taiteen maisterin (120 op) ja taiteen tohtorin tutkinnot seuraavissa koulutusohjelmissa:
audiovisuaalinen mediakulttuuri
graafinen suunnittelu
kuvataidekasvatus
tekstiili- ja vaatetusala
teollinen muotoilu
Tiedekunnassa on myös kolme erillisinä toimivaa maisteriohjelmaa, eli Arctic Art and Design, Soveltavan kuvataiteen ja luontokuvauksen sekä palvelumuotoilun maisteriohjelmat.
Lea Pennanen

| Lea Pennanen |
| --- | --- |
 Radiotoimittaja Lea Pennanen vuonna 1962.
Henkilötiedot
Syntynyt: 16. lokakuuta 1929 Ihantala, Suomi
Kuollut: 24. tammikuuta 2019 (89 vuotta) Vantaa
Ammatti:  radiotoimittaja, tuottaja, ohjaaja, kirjailija
Kirjailija
Tuotannon kieli: suomi
Tyylilajit:  lastenkirjallisuus
Palkinnot
 Tirlittan-palkinto 2009 
Aiheesta muualla
Löydä lisää kirjailijoitaKirjallisuuden teemasivulta
Lea Airi Sinikka Pennanen-Mattila (16. lokakuuta 1929 Viipurin maalaiskunta – 24. tammikuuta 2019 Vantaa) oli suomalainen lastenkirjailija.
Lea Pennanen vietti lapsuutensa ja varhaisnuoruutensa Tampereella ja opiskeli Tampereen yhteiskoulussa. Hän kirjoitti ylioppilaaksi Kannaksen yhteiskoulusta Lahdesta vuonna 1949 ja valmistui Helsingin yliopistosta filosofian maisteriksi vuonna 1951 pääaineenaan kirjallisuus.
Pennasen tunnetuin teos on Maija Karman kuvittama Piilomaan pikku aasi, josta tehtiin samanniminen televisiosarja vuonna 1977. Hän on myös suomentanut lastenkirjoja. Vuonna 2009 Pennaselle myönnettiin Tirlittan-palkinto. Seinäjoen kaupunginkirjaston vuonna 2012 valmistuneen pääkirjaston Apilan lastenosasto nimettiin Piilomaaksi Piilomaan pikku aasi -kirjan mukaan.
Päätyönään Pennanen toimi Yleisradion lastenradio-ohjelmien toimittajana, tuottajana ja ohjaajana vuosina 1957–1992. Hän sekä teki itse käsikirjoituksia että tilasi niitä muiden muassa Asko Martinheimolta, Uolevi Nojoselta, Rauha S. Virtaselta ja Lasse Raustelalta.
Pennasen kanssa lastenohjelmia toteuttivat monet Radioteatteriin kiinnitetyt ammattinäyttelijät, kuten Marja Korhonen, Elina Salo, Pentti Siimes ja Elina Pohjanpää, ja hän teki yhteistyötä myös muiden muassa Marjatta ja Martti Pokelan sekä Sauvo Puhtilan kanssa.
Lea Pennasen vanhemmat olivat rovasti Leo Pennanen ja opettaja Irja Pennanen. Kirjalliset taipumukset olivat suvun perintöä: hänen tätinsä oli kirjailija Eila Pennanen ja isotätinsä kirjailija Ain'Elisabet Pennanen, jonka poika oli kirjailija Jarno Pennanen. Lea Pennasen tytär on toimittaja Sini Sovijärvi.
Teokset

Me leijonat (1965)
Piilomaan pikku aasi (1968)
Pikku siili (1979)
Kettusaari (1983)
Jättimetsä (1987)
Aiheesta muualla

Pennanen, Lea Kirjasampo.fi.
Eläköön Piilomaan Pikku Aasi. Yle Elävä arkisto.
Lea Pennasen Me leijonat lumosi lehdessä, lastenkirjana ja radiossa. Yle Elävä arkisto.
Lea Pennanen taltioi Hämeenlinnassa lasten bravuureja: 11-vuotias Freeman laulaa Lasten Radiossa 1962. Yle Elävä arkisto.
Pertti Weckström lukee Lea Pennasen lastenkirjaa Me Leijonat. Yle Areena.
Lea Pennasen muistokirjoitus Helsingin Sanomissa
Les Alluets-le-Roi

Kirkko Les Alluets-le-Roissa
Les Alluets-le-Roi on kunta Yvelinesin departementissa Île-de-Francen hallintoalueella Ranskassa. Kunnan väkiluku vuonna 2007 oli 1200. Les Alluets-le-Roin pinta-ala on 7 km².
Koripallo kesäolympialaisissa 1952 – kokoonpanot

Tässä artikkelissa luetellaan kaikkien Helsingin kesäolympialaisten 1952 koripalloturnaukseen osallistuneiden joukkueiden kokoonpanot.
Argentiina

Juan Uder
Ricardo Primitivo González
Omar Monza
Oscar Furlong
Alberto López
Hugo del Vecchio
Ignacio Poletti
Juan Gazsó
Leopoldo Contarbio
Rafael Lledó
Raúl Pérez Varela
Roberto Viau
Rubén Menini
Rubén Pagliari
Päävalmentaja: Jorge Canavesi
Brasilia

Algodão
Hélio Marques Pereira
Sebastião Amorim Gimenez
Ruy de Freitas
Mayr Facci
Raymundo Carvalho dos Santos
Ângelo Bonfietti
Bráz
Alfredo da Motta
Almir Nélson de Almeida
Mário Jorge da Fonseca Hermes
Thales Monteiro
José Luiz Santos de Azevedo
Päävalmentaja: Manoel Pitanga
Chile

Juan José Gallo
Víctor Mahana
Exequiel Figueroa
Eduardo Cordero
Rufino Bernedo
Álvaro Salvadores
Eric Mahn
Juan Ostoic
Hernán Ramos
Hugo Fernández
Orlando Silva
Hernán Raffo
Pedro Araya
Päävalmentaja: Sergio Molinari
Filippiinit

Carlos Loyzaga
Melitón Santos
Florentino Bautista
Rafael Hechanova
Eddie Lim
Antonio Martínez
Ponciano Saldaña
Antonio Tantay
José Gochangco
Antonio Genato
Mariano Tolentino
Ramón Campos
Päävalmentaja: Felicísimo Fajardo
Italia

Giorgio Bongiovanni
Carlo Cerioni
Renzo Ranuzzi
Sergio Marelli
Luigi Rapini
Fabio Presca
Enrico Pagani
Sergio Ferriani
Federico Marietti
Dino Zucchi
Sergio Stefanini
Giordano Damiani
Achille Canna
Päävalmentaja: Vittorio Tracuzzi
Kanada

Glen Pettinger
Bill Pataky
Woody Campbell
Carl Ridd
Roy Williams
Bill Coulthard
Bob Phibbs
Chuck Dalton
Bob Pickel
George Wearring
Bobby Simpson
Harry Wade
James Curren
Päävalmentaja: Paul Thomas
Kreikka

Tákis Taliadóros
Aristeídis Roumpánis
Faídon Matthaíou
Giánnis Lámprou
Stélios Arvanítis
Panagiótis Maniás
Mímis Stefanídis
Níkos Mílas
Alékos Spanoudákis
Thémis Cholévas
Giánnis Spanoudákis
Kóstas Papadímas
Päävalmentaja: Vladimíros Vállas